ศุภลัยจ่อขายหุ้นกู้อีก 500 ล้านบาท ทริสแจกเครดิตเอลบ
บริษัท ทริสเรทติ้ง&nbsp;&nbsp; ประกาศอันดับเครดิตให้แก่หุ้นกู้ไม่มีประกันในวงเงินไม่เกิน 500 ล้านบาทของ บริษัท ศุภาลัย&nbsp; ที่ระดับ &#8220;A-&#8221;
20 ก.ค. 2553

บริษัท ทริสเรทติ้ง   ประกาศอันดับเครดิตให้แก่หุ้นกู้ไม่มีประกันในวงเงินไม่เกิน 500 ล้านบาทของ บริษัท ศุภาลัย  ที่ระดับ “A-” 
ในขณะเดียวกันก็ประกาศคงอันดับเครดิตองค์กรของบริษัทที่ระดับ “A-” และหุ้นกู้มีประกันที่ระดับ “A” พร้อมแนวโน้ม “Stable” หรือ “คงที่” 
ทั้งนี้อันดับเครดิตสะท้อนถึงผลงานที่ยาวนานในตลาดพัฒนาที่อยู่อาศัย แบรนด์สินค้าที่ได้รับการยอมรับในตลาดผู้มีรายได้ระดับปานกลาง ความสามารถในการควบคุมต้นทุนการดำเนินงานที่มีประสิทธิภาพ และฐานะทางการเงินที่แข็งแกร่งของบริษัท อย่างไรก็ตาม จุดแข็งดังกล่าวถูกลดทอนบางส่วนจากสถานการณ์ทางการเมืองภายในประเทศที่ไม่มีเสถียรภาพ ตลอดจนลักษณะของธุรกิจอสังหาริมทรัพย์ที่เป็นวงจรขึ้นลง และการแข่งขันในการซื้อที่ดินของผู้ประกอบการที่ทวีความรุนแรงยิ่งขึ้น ในขณะที่อันดับเครดิตของหุ้นกู้นั้นได้รับแรงหนุนจากมูลค่าของอาคารสำนักงานให้เช่า “ศุภาลัย แกรนด์ ทาวเวอร์” ซึ่งใช้เป็นหลักประกันที่ระดับ 1.7 เท่าของมูลค่าหุ้นกู้คงค้างตลอดอายุของหุ้นกู้ด้วย